Diari Oficial de la Generalitat Valenciana


Sumari del DOGV 5775, del 02-06-2008 (2008/6666)

Informació pública de l'alternativa tècnica de programa d'actuació integrada per al desenvolupament urbanístic de la unitat d'execució Alaplana, de sòl urbà residencial de la modificació puntual Alaplana del PGOU de Vila-real.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5775

Data del DOGV
:   02-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6666


Data del document
:   21-05-2008

Organisme emissor
:   Grupo Pra, SA

Tipus de document
:   Informació Pública

Descriptors 

:   * Vila-real
    * empresa privada
    * pla d'urbanisme

Informació pública de l'alternativa tècnica de programa d'actuació integrada per al desenvolupament urbanístic de la unitat d'execució Alaplana, de sòl urbà residencial de la modificació puntual Alaplana del PGOU de Vila-real. [2008/6666]  
El Ple de l'Ajuntament de Vila-real, en sessió celebrada el dia 17 de desembre de 2007, va acordar la gestió indirecta per al desenvolupament de l'àmbit de sòl urbà residencial Alaplana de la modificació puntual del Pla General d'Ordenació Urbana de Vila-real, denominada Alaplana, aprovada definitivament per la Comissió Territorial d'Urbanisme, per Acord de 12 de juliol de 2006, i publicat en el Diari Oficial de la Comunitat Valenciana (DOCV) núm. 5402, de 5 de desembre de 2006, la qual delimita la unitat d'execució objecte de programació; així mateix, es va acordar aprovar les bases particulars que regixen el concurs per a la selecció de l'agent urbanitzador per gestió indirecta del programa d'actuació integrada per al desenvolupament de l'esmentada unitat d'execució, que es van publicar en el Diari Oficial de la Comunitat Valenciana (DOCV), núm. 5709, de 22 de febrer de 2008, havent sigut prèviament enviades per a la publicació al Diari Oficial de la Unió Europea (DOUE) en data 4 de març de 2008, data a partir de la qual va començar a comptar el termini de tres mesos per a la presentació de les propostes.  
La mercantil Grupo Pra, SA, amb domicili a l'avinguda del Gran Capitàn, número 2, 14822 Còrdova, ha formulat, a l'empara del que disposa la Llei 16/2005, de 30 de desembre, Urbanística Valenciana (LUV) i el Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), alternativa tècnica de programa d'actuació integrada per al desenvolupament urbanístic de l'àmbit de sòl urbà residencial Alaplana de la modificació puntual del Pla General d'Ordenació Urbana de Vila-real.  
La mercantil Grupo Pra, SA, com a aspirant a agent urbanitzador de l'esmentat programa d'actuació integrada, comunica a través d'aquest anunci, el sotmetiment a informació pública de l'alternativa tècnica de programa. Els documents de l'alternativa tècnica formulada són els següents:  
- Alternativa tècnica.  
- Estudi de detall.  
- Projecte d'urbanització.  
- Projecte de reparcel·lació.  
L'esmentada alternativa tècnica es protocol·litza en la notaria de José Chust Ballester, amb domicili a l'avinguda de la Murà, número 3, 12674 Vila-real (Castelló), amb telèfon 874 091 993, i se n'ha depositat una còpia en l'Ajuntament de Vila-real, siti en la plaça Major, s/n, 12077 Vila-real, telèfon 195 141 427. Podran ser consultats tots els documents protocol·litzats en l'esmentada notaria, a partir del dia 2 de juny de 2008.  
En aplicació del que establix l'article 134 de la LUV, en relació amb l'article 293 del ROGTU, pertoca sotmetre el mencionat programa, amb tota la documentació annexa, a un període d'exposició al públic per un termini d'un mes des de la publicació de l'esmentat anunci en el Diari Oficial de la Comunitat Valenciana (DOCV). Durant el dit termini l'esmentada documentació així com l'expedient administratiu podran ser consultats, podran sol·licitar-se còpies o l'exhibició de l'acta de protocol·lització dels documents indicats, així com presentar al·legacions o suggeriments en l'esmentada notaria en horari de 09.30 a 14.00 hores de dilluns a divendres (excepte festius), i dimarts i dijous també de 16.30 a 18.30 hores, o bé, en l'Ajuntament de Vila-real.  
Les proposicions juridicoeconòmiques han sigut presentades en el termini de tres mesos comptats a partir del dia 4 de març de 2008 (data d'enviament de l'anunci de concurs al Diari Oficial de la Unió Europea). L'acte d'obertura de pliques tindrà lloc en la seu de l'Ajuntament de Vila-real, amb caràcter posterior a la presentació d'aquestes.  
En aplicació de l'article 134.4 de la LUV, amb caràcter previ a la presentació de l'alternativa tècnica i documentació annexa en l'esmentada notaria, aquesta mercantil ha procedit a la remissió dels distints avisos als titulars cadastrals inclosos en l'àmbit d'actuació.  
Tot això, es comunica només als efectes que en prenguen coneixement els qui consten en el cadastre com a titulars de drets afectats per l'actuació proposada.   
Vila-real, 21 de maig de 2008.- L'apoderada: Lourdes Gadea Ramos.